stanford-oval/wikipedia huggingface dataset:
Musta laatikko
Tekniikka > Laitteen sisältö > Quick access recorder

Quick access recorder (QAR) on laite, jonka avulla huoltohenkilökunta saa nopeasti tietoonsa lennolla tapahtuneet järjestelmien vikatilanteet. Niitä ei välttämättä huomata ohjaamossa, varsinkin jos kyseessä on varajärjestelmän vika. QAR ei ole varsinainen musta laatikko, sillä se on tarkoitettu vain huollon käyttöön eikä sitä ole suojattu onnettomuuden varalta.
Tekniikka > Laitteen historia

Musta laatikko on alun perin kehitetty toisen maailmansodan aikaan Tampereella Härmälässä sijainneessa Valtion Lentokonetehtaassa. Koelentojen rekisteröintilaitteen ensimmäinen toimiva sovellus kehitettiin sota-aikaan. Lentokonetehdas oli keskeinen kotirintamalla toiminut laitos sodan aikana. Tehtaalla korjattiin sekä omia että viholliselta saatuja lentokoneita.
Mustan laatikon ”Mata-Hariksi” lempinimetyn esiasteen kehitti DI Veijo Hietala vuonna 1942. Hän toimi Lentokonetehtaan hienomekaanisen osaston 4VL suunnittelijana. Vuonna 1967 hänestä tuli uuden Valmet Instrumenttitehtaan johtaja. Musta laatikko oli nimensä mukaisesti väriltään musta, ja ensimmäinen versio tallensi neljä eri suuretta: nopeuden, korkeuden, kiihtyvyyden ja ilman lämpötilan. Seuraavassa versiossa oli jo sähkömoottori ja kahdeksan parametria, joten sillä voitiin rekisteröidä lisäksi esimerkiksi moottoriarvoja tai ohjainvoimia. Laite on ollut nähtävillä muun muassa Tampereella Tampellan alueella sijaitsevassa Museokeskus Vapriikissa.
Autoissa

Nykyään mustia laatikoita käytetään Suomessa sähköautoissa. Kun valtiollisen liikenneverkkoyhtiön perustamista ehdotettiin vuoden 2017 alussa, yhtenä vaihtoehtona liikenneverkon käytön laskuttamiseen pidettiin kaikkiin autoihin asennettavaa mustaa laatikkoa. Mustista laatikoista on löytynyt useita tietoturva-aukkoja, ja niitä voi myös huijata maksujen välttelemiseksi. Autoilijoiden sijaintia GPS:llä tarkkailevien mustien laatikoista paljastui 8. tammikuuta tietoturva-aukko, jonka ansiosta mustia laatikoita käyttävien autoilijoiden sijainti oli kenen tahansa katsottavissa internetissä. Aukko korjattiin pian sen julkistamisen jälkeen. Viikkoa myöhemmin hakkeritapahtuma Disobeyssa mustista laatikoista löydettiin fyysisen pääsyn vaativa tietoturva-aukko, joka mahdollisti mustan laatikon käyttäjän henkilötietojen varastamisen ja auton ohjainlaitteiden hallinnan. Tietosuojavaltuutettu Reijo Aarnion mukaan autoilijoiden sijaintia seuraava GPS-järjestelmä voi olla perustuslain vastainen.
Junissa

Suomessa vetureissa ja moottorivaunuissa on ollut musta laatikko 1990-luvun alkupuolelta asti. Ensimmäiset mustien laatikkojen asennukset rautatiekalustoon tehtiin vuonna 1992. Musta laatikko tallentaa muun muassa junan tehonsäädön ja jarrujen käytön.
Nimen alkuperä

Nimitys ”musta laatikko” tulee mahdollisesti toisen maailmansodan aikaisesta RAF-terminologiasta. Sodan aikana uusia elektronisia keksintöjä, kuten radiosuuntimalaitteistoja, lisättiin lentokoneisiin, erityisesti pommikoneisiin. Prototyypit oli peitetty käsintehdyillä metallilaatikoilla, jotka oli maalattu mustiksi heijastusten välttämiseksi. Ajan kanssa jokaista ”uutta” laitetta kuvattiin ”temppulaatikoksi” (”box-of-tricks”) tai mustaksi laatikoksi (”black-box”). Sanonta eteni sittemmin siviili-ilmailuun ja yleiseen käyttöön.
Aiheesta muualla

Kuvia tai muita tiedostoja aiheesta Musta laatikko Wikimedia Commonsissa
Lentomatkustaminen
| --- | --- |
Lentoyhtiöt:   Halpalentoyhtiöt  Holdingyhtiöt  Kaikki lentoyhtiöt  Kansalliset lentoyhtiöt  Lentoyhtiökoodit  Rahtilentoyhtiö  Tilauslentoyhtiöt 
Allianssit:   Oneworld  SkyTeam  Star Alliance  U-FLY Alliance  Value Alliance  Vanilla Alliance 
Historia:   Ilmailu  Lentokoneteollisuus  Lentoliikenne 
Kauppayhdistykset:   A4A  A4E  AACO  AAPA  AEA  AFRAA  ATAG  ATPCO  ELFAA  ERA  IATA  IATAN  ICAO  ISTAT  RAA  RAAA 
Miehistö:   Kapteeni  Perämies  Toinen perämies  Kolmas perämies  Lentoemäntä  Stuertti  Lentomekaanikko  Lastaaja  Lentäjä  Purseri  Deadheading 
Lentäminen:   Matkustusluokka Ykkösluokka  Business-luokka  Premium economy  Turistiluokka  Buy on board  Kymppikerho  Lentokoneen istuin  Lentokoneen istuinpaikkakartta  Lentokoneen käymälä  Lentokoneen viihdejärjestelmä  Lentosukka  Lentokoneruoka  Matkustamo  Oksennuspussi  Tarjoomo  Tupakointi lentokoneessa 
Lentoasemat:   Halpalentoterminaali  Kansainvälinen lentoasema  Kiitotie  Koneeseennousu  Lentoaseman raideyhteys  Lentokenttähotelli  Lentokoneen portaat  Lounge  Lähtöportti  Lähtöselvitys  Matkustajasilta  Paikallislentoasema  Solmukohta 
Tulli/Maahanmuutto:   Maahantulokortti  Maastapoistumiskortti  Matkustusasiakirja  Passi  Rajavalvonta  Timatic  Viisumi 
Matkatavarat:   Aulakuormaaja  Kadonnut matkatavara  Käsimatkatavara  Matkalaukkuhihna  Matkalaukkukärry  Matkalaukkulukko  Matkalaukkutunniste  Matkatavaroiden kuljetinjärjestelmä  Matkatavaroiden noutoalue  Sallittu matkatavaran määrä 
Turvallisuus:   Hätäliukumäki  Ikkunahätäuloskäynti  Kansallinen ilmailuviranomainen  Lennonjohto  Lentokoneen turvaohje  Lentoasemaviranomainen  Lentokenttäpaloauto  Lentokenttäpoliisi  Musta laatikko  Pakkolaskuasento  Sky marshal  Turvallisuus lentokentällä  Turvallisuusdemonstraatio lennolla 
Lentoliput:   Code sharing  Hinnoitteluperustetunnus  Kanta-asiakasohjelma  Koneeseennousukortti  Lennon myöhästyminen ja peruminen  Lentoaikataulu  Lentolippu  Maailman ympäri -lentolippu  Matkailusivusto  Matkatoimisto  Matkustajan nimitieto  Montrealin yleissopimus  Open jaw -lippu  Sähköinen lippu  Varasija  Varausjärjestelmä  Varsovan yleissopimus  Yksisuuntainen matkustaminen 
Vedenalainen paikannusjärjestelmä
Valmetin musta laatikko
GEE-radiosuuntimalaitteistoa, joka oli erittäin salaista Toisen maailmansodan aikana. Oikealla tyypillisessä ”mustassa laatikossa”
Helsingin Ekonomit

Helsingin Ekonomit ry on Uudellamaalla toimiva ekonomien verkosto. Yhdistyksellä on hieman yli 17 000 jäsentä ja se on Suomen Ekonomit - Finlands Ekonomer:n suurin jäsenyhdistys; yli puolet koko järjestäytyneestä ekonomikunnasta on Helsingin Ekonomien jäseniä.
Yhdistys järjestää toimintaa, joka mahdollistaa jäsenten ekonomiosaamisen kehittämisen, ylläpidon ja jakamisen sekä verkostoitumisen muiden ekonomien kanssa. Yhdistyksen tavoitteena on edistää ekonomien osaamista, hyvinvointia ja menestystä työelämässä.
Historia

Helsingin ekonomien yhdistys perustettiin vuonna 1935 edistämään kauppakorkeakoulun käyneiden yhteistä toimintaa. Maaliskuun 21. päivänä 1935 joukko kauppakorkeakoulututkinnon suorittaneita kokoontui Hotelli Helsinkiin perustamaan omaa yhdistystä. Pitkään suunniteltu yhdistys sai perustavassa kokouksessa säännöt ja nimekseen Ekonoomiyhdistys. Yhdistyksen sääntöjen mukaan sen tarkoituksena oli ”koota kauppakorkeakoulun käyneet valvoman yhteisiä pyrintöjä ja edistämään taloudellisten kysymysten harrastusta ja kauppakorkeakoulun ylioppilaskunnan pyrintöjä.”
1940-luvun lopulla alettiin keskustella Ekonomiyhdistysten liitosta, kun pääkaupunkiseudun ulkopuoliset paikallisosastot olivat tyytymättömiä omiin toimintamahdollisuuksiinsa. Vuoden 1950 lopulla päätettiinkin perustaa Ekonomiliitto ja Ekonoomiyhdistyksen nimi vaihdettiin Helsingin Ekonomit ry:ksi.
Tapahtumat

Helsingin Ekonomit järjestää vuosittain yli 200 tapahtumaa, joissa kohtaa yli 9 000 jäsentä. Luennoijina tapahtumissa toimivat eri alojen asiantuntijat ja yhteiskunnan vaikuttajat. Tapahtumatarjonnasta löytyy myös kulttuuri- ja virkistystoimintaa. Yhdistyksen 17 kerhoa järjestävät pääosan tapahtumista. Tapahtumiin voivat osallistua kaikki Helsingin Ekonomien. Suurin osa tapahtumista on avoimia myös Aalto-yliopiston kauppakorkeakoulussa opiskeleville KY ry:n jäsenille.
Kerhot

Helsingin Ekonomien ensimmäiset kerhot, Ekonominaiset ja Liikkeenjohdon kerhot, perustettiin jo 1940-luvun taitteessa.
Nykyiset kerhot ovat Business Partners, Digiekonomit, Ekonominaiset, Ekonomiyrittäjät, Finanssiekonomit, Julkishallinnon Ekonomit, Järjestöekonomit, Kansainväliset Ekonomit, Kehonkohentajat, Konsuliklubi, Laskentaekonomit, Liikkeenjohdon kerho, Markkinointiekonomit, Nuoret Ekonomit, Päiväklubi, Vaikuttajaekonomit ja Viestintäekonomit.
Hell in a Cell

Hell in a Cell on World Wrestling Entertainmentin käyttämä ottelumuoto showpainissa. Ottelu käydään kehän ympärille lasketussa katollisessa teräshäkissä. WWE:n mukaan Hell in a Cell on ottelumuodoista kaikkein odotetuin, ja yksi raaimmista ottelumuodoista WWE:n historiassa.
Hell in a Cell -ottelussa teräshäkin ovi lukitaan ja kahlitaan, jotteivät muut ulkopuoliset pääsisi häiritsemään ottelijoita. Se ei kuitenkaan ole täysin estänyt täysin ulkopuolisia sekaantumasta otteluihin. Joissain otteluissa on painittu häkin ulkopuolella ja sen päälläkin.
Ensimmäinen Hell in a Cell -ottelu oli Shawn Michaelsin ottelu Undertakeria vastaan vuonna 1997.Joka oli samalla Kanen debyytti.
Aiheesta muualla

WWE.com: Hell in a Cell (englanniksi)
Helmiahvenet

| Helmiahvenet |
| --- | --- |
 Glaucosoma magnificum
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Lyhtyahvenkalat Acropomatiformes
Heimo::  Helmiahvenet  Glaucosomatidae  Jordan, 1923
Suku::  Helmiahvenet Glaucosoma  Temminck & Schlegel, 1843
Lajit
 Glaucosoma scapulare helmiahven  Glaucosoma buergeri  Glaucosoma hebraicum  Glaucosoma magnificum 
Katso myös
   Helmiahvenet Wikispeciesissä   Helmiahvenet Commonsissa 
Infobox OKNimi-testi OK: 
Helmiahvenet (Glaucosomatidae) on lyhtyahvenkalojen lahkoon kuuluva pieni kalaheimo, joka esiitnyy Intian valtameren itäosissa ja Tyynessämeressä.
Lajit ja anatomia

Helmiahventen heimoon kuuluu vain yksi suku Glaucosoma ja siihen neljä lajia. Ne ovat tukevahkoja,  soikeahkoja ja litteitä kaloja, suurimmillaan 70–90 cm:n pituisia. Pää ja suu ovat kookkaat. Helmiahvenilla on yksi selkäevä, niidn pyrstöevä on suora tai kuunsirpinmuotoinen. Suomut ovat tyypillisesti hopeanharmaita tai ruskehtavia. Päässä on usein pystyraitoja ja selässä selkäevän takaosan kohdalla on tumma tai hopeanvärinen laikku.
Levinneisyys ja elintavat

Helmiahvenet ovat merikaloja. Kolme lajia elää endeemisinä Australian läheivesissä, mutta Glaucosoma buergerin levinneisyys ulottuu Australiasta Japaniin. Ne elävät riutoilla ja kivikkopohjilla useimmiten melko syvissä vesissä, mutta myös matalammissa. Kalat syövät merenpohjan pieniä selkärangattomia eläimiä. Helmiahvenet ruokailevat erityisesti hämärän aikaan iltaisin ja aamuisin. Niiden liha on vaaleaa ja ne ovat hyviä ruokakaloja. Australiassa ne luetaan arvokkaimpien ruokakalojen joukkoon.
Aiheesta muualla

S.-H. Liu, W.-B. Yeh & H.-K. Mok: Phylogeny of Glaucosomatidae inferred from molecular evidence. Journal of Fish Biology, 2010, 76. vsk, nro 2, s. 348–356.  Artikkelin verkkoversio. Viitattu 2.12.2011. (englanniksi)
Hibiscus cannabinus

| Hibiscus cannabinus |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Malvales
Heimo::  Malvakasvit Malvaceae
Suku::  Hibiskukset Hibiscus
Laji::  cannabinus
Kaksiosainen nimi
 Hibiscus cannabinus  L. (1759) 
Katso myös
   Hibiscus cannabinus Commonsissa 
Infobox OKNimi-testi OK: 
Hibiscus cannabinus on hibiskuksiin kuuluva malvakasvilaji, joka on tunnettu kuitukasvina. Se on yksivuotinen ruoho, joka kasvaa kahdesta kolmeen metriä korkeaksi. Lajilla on valkoiset tai kalpeankeltaiset, keskeltä violetit hibiskuksen kukat. Hibiscus cannabinus kasvaa alun perin Afrikassa, mutta se on myös viljelty ja tulokaslaji monilla muilla alueilla. Se on muun muassa nimellä kenaf tunnettu trooppisten alueiden kuitukasvi, kuituaines saadaan kasvin varresta samoin kuin myös malvakasveihin kuuluvilla juuteilla.
Harry Blackmun

| Harry Blackmun |
| --- | --- |

Yhdysvaltain korkeimman oikeuden jäsen
 9. kesäkuuta 1970 – 3. elokuuta 1994  
Presidentti:  Richard Nixon (nimittäjä)
Edeltäjä:  Abe Fortas
Seuraaja:  Stephen Breyer
Henkilötiedot
Syntynyt: 12. marraskuuta 1908 Nashville, Illinois, Yhdysvallat
Kuollut: 4. maaliskuuta 1999 (90 vuotta) Arlington, Virginia, Yhdysvallat
Tiedot
Puolue:  Yhdysvaltain republikaaninen puolue
Tutkinnot:  Harvardin yliopisto
Harry Andrew Blackmun (12. marraskuuta 1908 Nashville, Illinois – 4. maaliskuuta 1999 Arlington, Virginia) oli yhdysvaltalainen juristi, tuomari ja Yhdysvaltain korkeimman oikeuden jäsen vuosina 1970–1994. Korkeimpaan oikeuteen hänet nimitti presidentti Richard Nixon. Alun perin tuomioistuimen konservatiivisen siiven mukana äänestäneestä Blackmunista tuli vuosien varrella yksi sen liberaaleimmista jäsenistä. Merkittävän oikeustapauksen Roe vastaan Wade jälkeen Blackmunista tuli aborttioikeuden sinnikäs puolustaja.
Nuoruus ja uran alku

Harry Blackmun syntyi Nashvillessä Illinoisin osavaltiossa ja vietti lapsuutensa työläiskaupunginosassa Minnesotan Saint Paulissa. Hänen isänsä oli Corwin Manning Blackmun ja äitinsä Theo Huegely Reuter Blackmun. Blackmunin lapsuudenystäviin kuului tuleva kollega ja korkeimman oikeuden puheenjohtaja Warren E. Burger.
Blackmun opiskeli Harvardin yliopiston Harvard Collegessa matematiikkaa, jossa hän vuonna 1929 suoritti alemman korkeakoulututkinnon erinomaisin arvosanoin (summa cum laude). Valmistuttuaan hän harkitsi lääketieteen opintoja, mutta valitsi oikeustieteen, jota hän opiskeli Harvardin yliopistossa. Hän oli saanut opintoihinsa stipendin minnesotalaiselta Harvard-kerholta, ja opiskeluaikana hän hankki lisärahaa talonmiehenä ja tutorina. Blackmun valmistui vuonna 1932 ja toimi sen jälkeen tuomarin avustajana vetoomustuomioistuimessa Minnesotassa.
Blackmun aloitti tammikuussa 1934 minneapolisilaisessa Dorsey, Colman, Barker, Scott and Barber -lakitoimistossa. Hän työskenteli siellä kuusitoista vuotta ja erikoistui vero- ja kiinteistöasioihin. Hänestä tuli yrityksen nuorempi osakas 1939 ja osakas 1943. St. Paul College of Law’ssa hän opetti vuosina 1935–1941 kiinteistö- ja verolainsäädäntöä ja Minnesotan yliopistossa vuosina 1945–1947 testamentti- ja hallintolainsäädäntöä.
Vuonna 1950–1959 Blackmun työskenteli Mayo-klinikan lainopillisena neuvonantajana.
Vuonna 1941 Blackmun meni naimisiin Dorothy Clarkin kanssa, ja he saivat kolme tytärtä.
Nimitykset tuomariksi

Presidentti Dwight D. Eisenhower nimitti Blackmunin marraskuussa 1959 tuomariksi kahdeksannen tuomiopiirin valitustuomioistuimeen. Blackmun oli republikaani mutta suhtautui neutraalisti politiikkaan ja hallinnollisiin kysymyksiin, ja häntä oli suositellut tehtävään minnesotalainen demokraattisenaattori Hubert Humphrey.
Korkeimman oikeuden tuomarin Abe Fortasin erottua vuonna 1968 presidentti Richard Nixon ehdotti hänen tilalleen ensin Clement Haynsworthia ja sitten G. Harrold Carswellia, mutta senaatti torjui molemmat nimitykset. Nixon oli edellisenä vuonna nimittänyt oikeuden puheenjohtaksi Warren E. Burgerin, joka ehdotti presidentille ystäväänsä Blackmunia. Senaatti hyväksyi Blackmunin nimityksen äänin 94–0, ja hän aloitti virassa 9. kesäkuuta 1970. Blackmunin nimityksen aikoihin uskottiin, että hän tulisi korkeimmassa oikeudessa äänestämään konservatiivisten konstitutionalistien linjan mukaisesti, ja alkuvuosina hän niin tekikin..
Toiminta korkeimmassa oikeudessa

Virkakautensa alussa Blackmun äänesti hyvin usein samalla tavalla kuin ystävänsä, konservatiivinen Warren E. Burger. Heitä alettiin kutsua ”Minnesotan kaksosiksi” baseball-joukkue Minnesota Twinsin mukaan. Blackmun ei pitänyt lempinimestä, koska se antoi ymmärtää, että hän mukailisi Burgerin päätöksiä ilman omaa harkintaa.
Vuonna 1973 korkein oikeus antoi päätöksensä tapauksessa Roe vastaan Wade, joka oli ensimmäisiä korkeimpaan oikeuteen asti vietyjä aborttikiistoja. Siinä oli kyse abortista, joka oli useassa osavaltiossa kielletty rikoslailla. Blackmun laati oikeuden enemmistön kannan, jonka mukaan Yhdysvaltain perustuslain takaama oikeus yksityisyyteen on ”niin laaja että se kattaa myös naisen oikeuden päättää raskauden keskeyttämisestä”. Lausunto hyväksyttiin äänin 7–2, ja Blackmunista tuli päätöksen symboli. Abortin vastustajat ottivat hänet kohteekseen, lähettivät hänelle kymmeniätuhansia kirjeitä ja häiriköivät häntä vielä vuosia päätöksen jälkeen.
Kun Warren E. Burger oli virassa viimeistä kauttaan vuosina 1985–1986, Blackmun äänesti samalla tavalla kuin hän enää alle puolessa niistä tapauksista, joissa oikeus ei ollut yksimielinen. Myös miesten ystävyys viileni. Blackmunin siirtymiseen kohti tuomioistuimen liberaalimpaa siipeä vaikutti hänen omien mielipiteidensä muuttumisen lisäksi toinenkin tekijä. Tuomioistuimen kokoonpano muuttui muuten konservatiivisemmaksi, kun republikaaniset presidentit tekivät useita peräkkäisiä tuomarinimityksiä.
Aborttioikeuden lisäksi Blackmun puolusti muun muassa mainonnan vapautta ("commercial speech"), kirkon ja valtion selkeää eroa sekä henkilökohtaisia vapauksia. Blackmun muun muassa piti vuonna 1986 osavaltioiden homoseksuaalisuuden kieltäneitä lakeja laittomina tapauksessa Bowers vastaan Hardwick, vaikka korkein oikeus päätyikin äänin 5–4 sallimaan lait.
Kuolemanrangaistuksen suhteen Blackmun oli useissa tapauksissa äänestänyt kuolemanrangaistuksen puolesta, mutta juuri ennen eläkkeelle jäämistään hän sanoi uskovansa Yhdysvaltain kuolemanrangaistusjärjestelmän olevan täynnä syrjintää, umpimähkäisyyttä ja virheitä.
Eläkevuodet

Blackmun jäi eläkkeelle vuonna 1994, mutta vielä eläkkeellä ollessaankin hän vieraili usein korkeimmassa oikeudessa. Blackmunin seuraajaksi presidentti Bill Clinton nimitti Stephen Breyerin.
Blackmun kaatui kotonaan 22. helmikuuta 1999 ja joutui lonkkaleikkaukseen. Hän kuoli leikkauksen aiheuttamiin komplikaatiohin 4. maaliskuuta 1999.
Aiheesta muualla

Kokoelma Blackmunin muistiinpanoja vuosilta 1986–1993 (Arkistoitu – Internet Archive) Washington University in St. Louis
Heikki Liedes

| Heikki Liedes> Henkilötiedot |
| --- | --- |
Syntynyt: 12. tammikuuta 1993 (ikä 31) Helsinki, Suomi
Kansalaisuus:   Suomi
Jääkiekkoilija
Lempinimi:  Hessu, Hese
Pelipaikka:  vasen laitahyökkääjä
Maila:  vasen
Pituus:  186 cm
Paino:  88 kg
Seura
Seura:  Kiekko-Espoo
Sarja:  SM-liiga
Pelinumero:  9
Pelaajaura
Pääsarjaura:  2013–
Aik. seurat:  KalPa (SML) HPK (SML) Lukko (SML) KooKoo (SML) Tappara (SML)
Heikki Liedes (s. 12. tammikuuta 1993 Helsinki) on suomalainen jääkiekkoilija, joka pelaa SM-liigajoukkue Kiekko-Espoossa. Hän toimii joukkueen varakapteenina. Liedes on pelipaikaltaan vasen laitahyökkääjä, mutta hän osaa myös pelata keskellä. Isokokoista Liedestä on luonnehdittu pelityyliltään voimahyökkääjäksi.
Ura > Maajoukkueura

Liedes pelasi alle 18-vuotiaiden MM-kilpailuissa vuonna 2011, Ivan Hlinkan muistoturnauksessa vuonna 2010 sekä World U-17 Hockey Challengessa vuonna 2010. Yhteensä hän on pelannut viisi nuorten ja 48 poikien maaottelua.
Suomen A-maajoukkueessa Liedes on pelannut kymmenen ottelua tehopistein 2+1=3. Hän teki A-maajoukkuedebyyttinsä Karjala-turnauksen toisessa ottelussa 13. marraskuuta 2021 Helsingin Hartwall Arenassa Tšekkiä vastaan. Liedes merkittiin Suomen nelosketjun vasempaan laitaan kahden muun debytantin, Ville Petmanin ja Teemu Tallbergin viereen. Ensimmäisen A-maajoukkuemaalinsa hän teki seuraavassa, turnauksen päättäneessä ottelussa 14. marraskuuta 2021 Ruotsia vastaan.
Muuta

Liedes valmistui ylioppilaaksi Hämeenlinnan lyseon lukion aikuislinjalta keväällä 2015. Hänen isänsä Juha on yksi amerikkalaisen jalkapalloseura Helsinki Roostersin perustajista ja pelasi joukkueessa 1980-luvulla. Juha Liedes on lisäksi toiminut samaisessa lajissa valmentajana niin Helsinki Roostersissa, Hämeenlinna Tigersissa kuin Suomen maajoukkueessa. Lisäksi Juha Liedes on valmentanut HPK:n junioreita ja toiminut myös Heikin valmentajana.
Heikki Liedes on pelannut myös jalkapalloa Suomen kuudenneksi korkeimmalla sarjatasolla Vitosessa pelaavassa Hämeenlinnan Härmän kakkosjoukkueessa.
Heaven (kappale)

| ”Heaven” Bryan Adams |
| --- | --- | --- |

Singlen tiedot
 Albumilta: Reckless
 Äänitetty : 6.-7. kesäkuuta 1983 New Yorkissa
 Julkaistu: 9. huhtikuuta 1985
 Tyylilaji: rock
 Kesto: 04.04
 Levy-yhtiö: A&M Records
Bryan Adamsin muut singlet
| ”Somebody” 1985 | ”Heaven” 1985 | ”Summer of ’69” 1985 |
Heaven on Bryan Adamsin singlejulkaisu, joka julkaistiin 9. huhtikuuta 1985. Single nauhoitettiin New Yorkin kaupungissa sijaitsevalla Power Station-studiolla 6.-7. kesäkuuta 1983. Kappaleen ovat kirjoittaneet Bryan Adams ja Jim Vallance. Kappale julkaistiin Bryan Adamsin Reckless-albumilla vuonna 1984. Kesäkuussa 1985 single oli Billboardin singlelistan ensimmäisellä sijalla ja se saavutti kultarajan saman vuoden aikana Kanadassa.
Singlen B-puoli vaihtelee eri maiden painoksissa. Toisessa versiossa on mukana kappale Kids Wanna Rock ja toisessa Diana.
Kappalelista

Heaven – 4.03 (säv. , san. Bryan Adams, sov. Jim Vallance)
Kids Wanna Rock – 2.36 (säv. , san. Bryan Adams, sov. Jim Vallance)
Kokoonpano

Bryan Adams – laulu, piano, perkussiot
Keith Scott – kitara
Rob Sabino – koskettimet
Dave Taylor – bassokitara
Steve Smith – rummut
Hille Kaisla

Hille Ossian Kaisla (30. kesäkuuta 1914 Turku – 2. maaliskuuta 1940 Turkinsaari, Viipurin maalaiskunta) oli suomalainen miekkailija. Koulutukseltaan hän oli metsätieteiden ylioppilas. Kaisla voitti floretin Suomen-mestaruuden vuonna 1935 ja säilän vuonna 1939. Hänen kotiseuransa oli helsinkiläinen Miekka-Miehet.
Hille Kaisla osallistui talvisotaan Jalkaväkirykmentti 11:ssä joukkueenjohtajana ja kaatui kranaatinsirpaleesta Turkinsaaren puolustustaistelussa. Hänet on haudattu Helsingin Hietaniemen hautausmaalle.
Heaven Förbid

| Heaven Forbid Blue Öyster Cult |
| --- | --- | --- |

Studioalbumin tiedot
 Julkaistu: 24. maaliskuuta 1998
 Tuottaja(t): Buck Dharma Steve Schenck Eric Bloom
 Tyylilaji: progressiivinen rock hard rock
 Levy-yhtiö: CMC International
Muut kannet

Blue Öyster Cultin muut julkaisut
| Workshop of the Telescopes 1995 | Heaven Forbid 1998 | Don't Fear the Reaper: The Best of Blue Öyster Cult 2000 |
Heaven Forbid on Blue Öyster Cultin albumi vuodelta 1998. Se oli yhtyeen ensimmäinen albumi kymmeneen vuoteen. Albumin nimeksi piti alun perin tulla Ezekiel's Wheel. Euroopan versiossa on erilainen kansikuva (alempi kuva).
Kappaleet

See You in Black – 3.17 (säv. J. Shirley/E. Bloom/D. Roeser)
Harvest Moon – 4.55 (säv. D. Roeser)
Power Underneath Despair – 3.30 (säv. J. Shirley/E. Bloom/D. Roeser)
X-Ray Eyes – 3.48 (säv. J. Shirley/D. Roeser)
Hammer Back – 3.35 (säv. J. Shirley/E. Bloom/D. Roeser)
Damaged – 4.22 (säv. J. Shirley/D. Roeser)
Cold Gray Light of Dawn – 3.51 (säv. J. Shirley/E. Bloom/D. Roeser)
Real World – 5.08 (säv. J. Shirley/D. Roeser)
Live for Me – 5.19 (säv. J. Shirley/D. Roeser)
Still Burnin' – 3.39 (säv. J. Rogers/D. Roeser)
In Thee – 3.40 (Live, säv. A. Lanier)
Muusikot

Eric Bloom: Kitara, Kosketinsoittimet, Laulu
Donald "Buck Dharma" Roeser: Kitara, Kosketinsoittimet, Laulu
Allen Lanier: Kitara, Kosketinsoittimet
Danny Miranda: Basso, Laulu
Chuck Burgi: Rummut, Laulu
sekä:
Bobby Rondinelli: Rummut
Jon Rogers: Basso, Laulu
Tony Perrino: Kosketinsoittimet
George Cintron: Laulu
Hidetoki Takahashi

| Henkilötiedot |
| --- | --- | --- |
Koko nimi: Hidetoki Takahashi
Syntymäaika: 11. huhtikuuta 1916
Syntymäpaikka: Fukushima, Japani
Kuolinaika: 5. helmikuuta 2000 (83 vuotta)
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
| 1941–1958 | Hitachi |  |
Valmennusura
1957 1959 1960–1962 1970–1976: Japani Japani U-20 Japani Hitachi
Hidetoki Takahashi (jap. 高橋 英辰, Takahashi Hidetoki; 11. huhtikuuta 1916 Fukushima – 5. helmikuuta 2000) oli japanilainen jalkapalloilija ja jalkapallovalmentaja.
Ura

Vuonna 1957 Takahashista tuli Japanin maajoukkueen päävalmentaja.